Kalevan vaalikoneesta löytyy Oulun vaalipiirin ehdokkaiden lisäksi muun maan ehdokkaat.

Keskusta, vihreät ja Rkp sopivat äänestäjälle, joka ei ole mitään mieltä mistään.

Vasemmisto käy parhaiten niille, jotka vastustavat kaikkea.

Jees–jees-miehen ja -naisen kannattaa äänestää oikeistoa.



Kiistattomat tulokset saatiin vastaamalla kaikkiin Kalevan vaalikoneen 25 kysymykseen samalla tavalla.

Jos vastaaja ei ollut mitään mieltä yhdestäkään kysymyksestä, oli hänelle sopivin ehdokas Rkp:n Marko Hoikkaniemi 92 prosentin sopivuusprosentilla. Kymmenen kärkeen mahtui toisen rkp:läisen ehdokkaan lisäksi neljä keskustalaista, kolme vihreää ja yksi perussuomalainen.



Jos vastaaja vastusti kaikkea, valikoitui kärkiehdokkaaksi Skp:n Tuukka Koirikivi 79 prosentin sopivuudella. Kärkikymmenikköön mahtuu toinenkin kommunisti, viisi vasemmistoliittolaista, yksi vihreä, itsenäisyyspuoluelainen ja Rkp:n ehdokas.



Jos vastaaja kannatti kaikkea mitä maailmaan mahtuu, löytyivät parhaat ehdokkaat oikeistosta. Kaikkein myönteisin on Lyly Rajala (75 %). Kärkikymmenikössä on lisäksi kuusi kokoomuslaista, yksi kristillinen, rkp:läinen ja muutos 2011 -puolueen ehdokas.

Löydä ehdokkaasi Kalevan vaalikoneella.